# Līgums Nr. RPP-16- -lī

## (Par virsjaku iegādi)

##### Rīgā, 2016.gada \_\_\_.jūlijā

**Rīgas pašvaldības policija**, vienotais reģistrācijas Nr.90000055099, (turpmāk – **Pasūtītājs)**, tās priekšnieka **Jura Lūkass** personā, kurš rīkojas uz Rīgas pašvaldības policijas nolikuma pamata, no vienas puses, un

**SIA „STILMENS”,** vienotaisreģistrācijas Nr.40003430710, (turpmāk – **Izpildītājs)**, tās valdes priekšsēdētāja **Andreja Macišena** personā, kurš rīkojas uz sabiedrības statūtu pamata, no otras puses, bet katrs atsevišķi un abi kopā saukti – Puses,

ievērojot Publisko iepirkumu likumu un pamatojoties uz Rīgas pašvaldības policijas rīkotā iepirkuma “Par virsjaku iegādi”, iepirkuma identifikācijas Nr. RPP 2016/21 rezultātiem (turpmāk – iepirkums), noslēdz šo līgumu, (turpmāk – Līgums), par sekojošo:

1. **Līguma priekšmets**
	1. Izpildītājs apņemas uzšūt un piegādāt, bet Pasūtītājs pieņemt un apmaksāt saskaņota parauga virsjakas (aptuvenais apjoms 53 (piecdesmit trīs) vienības), (**turpmāk** **– Prece)**, Rīgas pašvaldības policijas darbinieku vajadzībām, saskaņā ar Izpildītāja piedāvājumu un Pasūtītāja izvirzītajām prasībām, atbilstoši Līguma pielikumam “Tehniskā specifikācija-Finanšu piedāvājums” un šī Līguma noteikumiem.
	2. Izpildītājs uzšuj un piegādā tikai ar Pasūtītāju saskaņotu un iepirkuma noteikumiem atbilstošu Preces daudzumu, saskaņā ar Līguma pielikumu “Tehniskā specifikācija-Finanšu piedāvājums”, kas ir neatņemama šī Līguma sastāvdaļa.
	3. Pasūtītājs iegādājas Preci tai piešķirto budžeta līdzekļu ietvaros. Pasūtītājam ir tiesības pēc nepieciešamības pasūtīt Preci Pasūtītājam vajadzīgā apjomā, neizmantojot visu plānoto apjomu.
2. **Preces cena un līguma summa**
	1. Preces cena ir noteikta, saskaņā ar iepirkuma rezultātiem, un norādīta šī Līguma pielikumā “Tehniskā specifikācija-Finanšu piedāvājums”.
	2. Preces cena šā Līguma darbības laikā nevar tikt paaugstināta.
	3. Preces cenas paaugstināšana var būt par iemeslu šī Līguma izbeigšanai.
	4. Līguma summa bez PVN ir EUR 6 121,50 (seši tūkstoši viens simts divdesmit viens euro, 50 centi), 21% pievienotās vērtības nodoklis ir EUR 1 285,52 (viens tūkstotis divi simti astoņdesmit pieci euro, 52 centi). **Kopējā Līguma summa ir EUR 7407,02 (septiņi tūkstoši četri simti septiņi euro, 02 centi).**
3. **Preces kvalitāte**
	1. Preces kvalitātei jāatbilst tās ražošanas tehnoloģijas prasībām, standartiem, reglamentētiem noteikumiem un Pasūtītāja apstiprinātajiem paraugiem un izvirzītajiem noteikumiem iepirkuma laikā.
	2. Izpildītājs nodrošina Pasūtītāju ar instrukcijām par Preces lietošanas un kopšanas noteikumiem.
4. **Preces izgatavošanas un piegādes kārtība**
	1. Jebkura Preces izgatavošana un piegāde šā Līguma ietvaros tiek veikta uz Pasūtītāja rakstiska pasūtījuma par Preces izgatavošanu un piegādi pamata, kurā Pasūtītājs norāda Preces daudzumu.
	2. Organizējot Preces piegādi Izpildītājam jānodrošina, ka Preces maksimālais piegādes termiņš ir ne ilgāks par 50 (piecdesmit) dienām no pasūtījuma saņemšanas brīža.
	3. Pasūtītājs Preces pasūtījumu sagatavo un, izmantojot pieejamos sakaru līdzekļus, nosūta to Izpildītājam.
	4. Izpildītāja pienākums ir apstiprināt Pasūtītājam pasūtījuma par Preces izgatavošanu pieņemšanu.
	5. Preces piegādes adrese ir – Lomonosova iela 12a, Rīga.
	6. Preces saņēmējs – Pasūtītājs (pilnvarotā persona – S.Kalniņa).
	7. Preces piegādes pavaddokumenti ir pavadzīme.
	8. Prece pēc daudzuma tiek pieņemta atbilstoši pasūtījumam un pavadzīmei.
	9. Piegādātā Prece, kas neatbilst Pasūtītāja apstiprinātajiem paraugiem, šā Līguma noteikumiem un Pasūtītāja pasūtījumam, pieņemta netiek. Par kvalitātes neatbilstību puses var sastādīt aktu. Šajā gadījumā Izpildītājs 2 (divu) dienu laikā no Pasūtītāja pretenziju saņemšanas dienas novērš Precei konstatētos trūkumus vai izgatavo jaunu Preci. Tikai pēc minētā izpildīšanasPasūtītājs pieņem Preci atbilstoši tās pavaddokumentiem.
5. **Norēķinu kārtība**

5.1. Norēķins par Preci tiek veikts 30 (trīsdesmit) dienu laikā no Preces un pavadzīmes saņemšanas.

5.2. Piegādātājs pavadzīmes iesniegšanai izmanto Rīgas pilsētas pašvaldības portālu www.eriga.lv (turpmāk – elektroniskais rēķins).

5.3. Piegādātājs sagatavo elektronisko rēķinu, atbilstoši Rīgas pilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu.

5.4. Piegādātājs rēķinā norāda Pasūtītāja kodu 219.

5.5. Elektroniskos rēķinus apmaksai Piegādātājs iesniedz Pasūtītājam, izvēloties vienu no sekojošiem rēķina piegādes kanāliem:

- izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);

- augšupielādē rēķinu failus portālā www.eriga.lv, atbilstoši portālā [www.eriga.lv](http://www.eriga.lv), sadaļā „Rēķinu iesniegšana” norādītajai informācijai par failu augšupielādi XML formātā;

- izmanto manuālu rēķina informācijas ievades Web formu portālā <http://www.eriga.lv>, sadaļā „Rēķinu iesniegšana”.

5.6. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.

5.7. Puses vienojas, ka elektroniskā rēķina apmaksa tiks veikta 30 dienu laikā un termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.

5.8. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.

5.9. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.

5.10. Pasūtītājs ir tiesīgs neapmaksāt pavadzīmi par saņemto Preci, ja tās pieņemšanas laikā Precei tiek konstatēti trūkumi, līdz brīdim, kamēr Piegādātājs neaizvieto nekvalitatīvo Preci ar atbilstošas kvalitātes Preci.

1. **Garantijas**
	1. Izpildītājs ar šo Līgumu garantē visai piegādātai Precei 12 (divpadsmit) mēnešu kvalitātes garantiju no tā piegādes brīža, ja tiek ievēroti Preces lietošanas un kopšanas noteikumi.
	2. Garantijas laikā, konstatējot kvalitātes neatbilstību (slēptus defektus u.c.), Pasūtītājs sastāda konstatācijas aktu un kopā ar Preci nodod to Izpildītājam. Prece tiek nodota Izpildītājam ar pieņemšanas - nodošanas aktu.
	3. Izpildītāja pienākums ir 2 (divu) dienu laikā no Pasūtītāja pretenziju saņemšanas dienas novērst konstatētos trūkumus vai izgatavot jaunu Preci. Prece tiek atdota atpakaļ Pasūtītājam ar pieņemšanas - nodošanas aktu.
2. **Pasūtītāja tiesības un pienākumi**
	1. Pasūtītāja pienākumi ir:
		1. noformēt Preces pasūtījumu;
		2. nodrošināt Preces pieņemšanu un to, ka Pasūtītāja darbinieki ievēro lietošanas un kopšanas noteikumus;
		3. ievērot Līgumā paredzēto norēķinu kārtību;
		4. sastādīt konstatācijas aktus par kvalitātes neatbilstību un informēt par to Izpildītāju.

7.2. Pasūtītājs ir tiesīgs:

* + 1. prasīt no Izpildītāja Preces kvalitātes un piegādes noteikumu ievērošanu;

7.2.2. neveikt piegādātās Preces apmaksu, kamēr nekvalitatīvā Prece nav apmainīta pret

 atbilstošas kvalitātes Preci;

7.2.3. prasīt no Izpildītāja līgumsodu un atlīdzību par radītajiem zaudējumiem šajā Līgumā

 paredzētajos gadījumos pilnā apmērā;

7.2.3. izbeigt šo Līgumu tajā paredzētajos gadījumos.

1. **Izpildītāja tiesības un pienākumi**
	1. Izpildītāja pienākumi ir:
		1. apstiprināt saņemto pasūtījumu;
		2. izgatavot un piegādāt Pasūtītājam Preci šai Līgumā noteiktajos termiņos un kvalitātē, noformējot nepieciešamos pavaddokumentus;
		3. pēc pirmā Pasūtītāja pieprasījuma nodrošināt kvalitātes garantijas nosacījumu piemērošanu;
		4. nekavējoties informēt Pasūtītāju par iespējamiem pārtraukumiem, kā arī, ja rodas šķēršļi turpmākai līgumsaistību izpildei;
		5. neizpaust trešajām personām konfidenciālu informāciju, ja tāda tiks saņemta vai kļūs zināma Līguma darbības laikā;
		6. atlīdzināt Pasūtītājam nodarītos zaudējumus pilnā apmērā un samaksāt līgumsodu, ja tādi tiek pieprasīti.
	2. Izpildītājam ir tiesības:
		1. prasīt no Pasūtītāja saskaņota pasūtījuma pieņemšanu;
		2. prasīt no Pasūtītāja pilnu norēķinu par piegādāto Preci;
		3. neapstiprināt Pasūtītāja Preces pasūtījumus, kuri neatbilst šā Līguma noteikumiem.
2. **Atbildība**
	1. Izpildītājs ir atbildīgs par Līgumā norādīto Preces kvalitātes prasību ievērošanu, kā arī par kvalitātes prasību ievērošanu, kādas ir noteiktas ar Latvijas Republikas normatīvajiem aktiem, un par šo prasību neievērošanu atbild šajā Līgumā un Latvijas Republikas normatīvo aktu paredzētā kārtībā.
	2. Izpildītājs ir atbildīgs par Preces piegādes termiņu ievērošanu un kavējuma gadījumā Pasūtītājs ir tiesīgs prasīt līgumsodu 1 % (viena procenta) apmērā no Līguma summas par katru kavējuma dienu, bet kopsummā ne vairāk par 10 % (desmit procenti) no Līguma summas.
	3. Izpildītājs ir atbildīgs par trūkumu novēršanas termiņa ievērošanu un kavējuma gadījumā Pasūtītājs ir tiesīgs prasīt līgumsodu 1% (viena procenta) apmērā no Līguma summas par katru kavējuma dienu, bet ne vairāk par 10% (desmit procenti) no Līguma summas.
	4. Izpildītājs ir atbildīgs par garantijas noteikumu piemērošanu un gadījumā, ja tie netiek ievēroti vai pildīti, Pasūtītājs ir tiesīgs prasīt līgumsodu 10% (desmit procenti) apmērā no preces, attiecībā pret kuriem paredzēts piemērot garantijas noteikumus, iegādes vērtības summas, par katru garantijas noteikumu neievērošanas vai nepildīšanas gadījumu.
	5. Pasūtītājs ir atbildīgs par norēķina termiņu ievērošanu un kavējuma gadījumā Izpildītājs ir tiesīgs prasīt līgumsodu 1 % (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procenti) no nokavētās norēķina summas.
	6. Līgumsoda samaksa neatbrīvo Puses no savu pienākumu izpildes.
	7. Puses ir atbildīgas par citu līgumsaistību izpildi, zaudējumu nodarīšanu otrai Pusei vai trešajām personām un atlīdzina tos Latvijas Republikas normatīvos aktos paredzētā kārtībā pilnā apmērā.
	8. Ja šis Līgums tiek izbeigts Izpildītāja vainas dēļ, saskaņā ar 11.3.1 vai 11.3.2. vai 11.3.3.apakšpunktiem, Pasūtītājs no Izpildītāja ir tiesīgs prasīt līgumsodu 10% (desmit procenti) apmērā no šā Līguma ietvaros paredzētās, bet nepiegādātās Preces vērtības kopsummas.
	9. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
3. **Strīdu izskatīšanas kārtība**
	1. Visas domstarpības un strīdus, kas skar šo Līgumu, puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. **Līguma darbības termiņš un izbeigšanās.**
	1. Līgums stājas spēkā ar tā abpusējas parakstīšanas brīdi un darbojas 1 (vienu) gadu, ņemot vērā 11.2.punkta nosacījumu.
	2. Līgums darbības termiņš automātiski izbeidzas, līdzko tiek sasniegta 2.4. punktā norādītā Līguma summa.
	3. Pasūtītājs, ar rakstisku paziņojumu, ir tiesīgs šo Līgumu izbeigt nekavējoties šādos gadījumos:
		1. ja Pasūtītāju neapmierina Preces kvalitāte, jo tā neatbilst šā Līguma noteikumiem;
		2. ja regulāri tiek piemēroti garantijas noteikumi, mainot vai labojot nekvalitatīvo Preci pret Līgumam atbilstošu;
		3. ja Izpildītājs vēlas paaugstināt Preces cenu;
		4. ja Piegādātājs pasludināts par maksātnespējīgu;
		5. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus un apturējušas tā darbību.
	4. Gadījumā, ja pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties rakstiski informēt viena otru par šādu apstākļu rašanos, pretējā gadījumā puse zaudē tiesības atsaukties uz minētajiem apstākļiem.
5. **Papildus noteikumi**
	1. Jebkuri Līguma grozījumi noformējami rakstveidā un tiek veikti saskaņā ar Publisko iepirkumu likuma 67.1pantu un pievienojami šim Līguma kā neatņemamas tā sastāvdaļas.
	2. Jautājumi, kas nav atspoguļoti Līgumā, tiek izskatīti atbilstoši pastāvošiem Latvijas Republikas normatīvajiem aktiem.
	3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	4. Puses apņemas nekavējoties informēt viena otru par savu rekvizītu maiņu.
	5. Līgums sastādīts uz 5 (piecām) lapām, ar pielikumu “Tehniskā specifikācija-Finanšu piedāvājums” uz 15 (piecpadsmit) lapām, 2 (divos) eksemplāros, katrai Pusei pa vienam. Abiem līguma eksemplāriem ir vienāds juridiskais spēks.

14**Pušu rekvizīti un paraksti**

|  |  |
| --- | --- |
| **Pasūtītājs:** | Izpildītājs: |
| **Rīgas pašvaldības policija** | SIA „STILMENS” |
| Lomonosova iela 12a, Rīga, LV - 1019 | Kalnciema iela 1-49, Rīga, LV-1048 |
| PVN reģ. Nr. LV 90000055099 | PVN reģ. Nr. LV40003430710 |
| AS “Nordea Bank AB Latvijas Filiāle” | AS “SEB banka” |
| Kods: NDEALV2X | Kods: UNLALV2X |
| Konts:LV82NDEA0021800014010 | Konts: LV59UNLA0050006597244 |
| Par līguma izpildi atbildīgā persona: S.Kalniņa, tālr: 67037856, 26453936 Fakss: 67037895 | Tālrunis: 67283417, 29236034Fakss: 67283417 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  **J.Lūkass**  |  **A.Macišens** |